पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. पंजाब भर में 523 डॉक्टर्स के तबादलों ने स्वास्थ्य विभाग में हलचल मचा रखी है। बुधवार को दिनभर डॉक्टर अपना तबादला रुकवाने या मनपसंद स्टेशन पाने के लिए प्रयास करते रहे लेकिन किसी को सफलता नहीं मिली।
मुख्यमंत्री प्रकाश सिंह बादल से लेकर हर मंत्री और प्रशासनिक अधिकारियों के पास डॉक्टर्स फोन करवाते रहे लेकिन हर तरफ से इंकार ही मिला। पंजाब भर के अस्पतालों में स्पैशलिस्ट डॉक्टर्स की नियुक्ति के लिए निर्देश सीधे मुख्यमंत्री प्रकाश सिंह बादल की तरफ से ही ही दिए गए हैं।
उन्होंने साफ कहा है कि अगर किसी ट्रांसफर को रोकने के लिए उनका फोन भी आए तो उस पर कोई कार्रवाई न की जाए और न ही किसी अन्य की सिफारिश को माना जाए।
वहीं, पंजाब के स्वास्थ्य मंत्री मदन मोहन मित्तल का कहना है कि जो तबादले हो गए हैं, उन्हें रोका नहीं जाएगा। बेहद जरूरी होने पर मामले के तथ्यों को देखते हुए ही ट्रांसफर रुक सकती है, अन्यथा नहीं। किसी की कोई सिफारिश नहीं मानी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn